السلام ..
اليوم بتحجى عن الاعلام بحكم انه تخصصي اول <<< ايام الجامعه كدراسه ماشتغلت فيه مع انه احب بس جوه مايشجع و الاهم ماتوفرت الفرصة للاسف ..
المهم بتكلم عن الاعلام الكويتي من حيث القنوات - المذيعين - الجرايد وبقط نغزات واللبيب بالاشاره يفهم :)
واستعنت برسومات الاخ عادل القلاف عنده اكاونت بفلكر و بلوق :)
اول شي بتحجى عن الجرايد خبري فيهم 15 جريده مادري اذا زادوا او لا انا بعرف الوزير اللي غير القانون مايدري انه في اوادم شغلهم يقرون جرايد الله يرضى انه باليوم اقرا 9 جرايد انحولت حسبي الله ونعم الوكيل والمسعوره تقولي انا قبل اخلص بسرعه ..
وانا اهز راسي عقب استوعبت الطيبه تشلخ ع راسي ع ايامهم بس 5 جرايد عن التفلسف ..
ولا الوزير اعلامي اكاديمي قلنا بسوي لنا شي كادر اللي مساكين يشتغلون بالاعلام عيزو واهما يحوسون ويشتغلون وماينعرض الا شغل الحبايب او هيئة للاعلام نتوظف فيها احنا خريجين الاعلام اللي طحنا بجبد نفسنا واهلنا مو راضين ايبونا لنا واسطه بحكم انه احنا مع القانون @@ اتوقع محد يمشي ع هالشي الا عايلتنا خخخ وغير جذي الهيئة تطور الاعلام الكويتي وهذاالاهم ..
يعني مانبي واسطة ونبي شروط للقبول مو كل من هب ودب يشتغل مثل ايام الجامعه طلبة صحافه مايعرفون يكتبون :\
لانه القبول ع الدرجات وفي ناس مضبطه عمرها مثل دكتور عطا بنت اي لانه حضر عرسها مع انه الفاينا ماحلت فيه ولا سوال واهو عليه 30 درجه مو شويه :\
المهم الجرايد كثرتها ع غير سنع زادت علينا المناهج ايام الجامعه و غثتنا بالدوام :\
كل اقول لرفيجتي اهي بعد خريجة الاعلام هذي حوبة دكاترتنا يزفونا ليش مانقرا جرايد يالله سخرية القدر :\
التلفزيون ..
وهم القنوات زادت ع غير سنع ابرز مثل القناة السور مالت حامي الديار اللي يقال انها من غير تصريح شلون بالله مادري @@ وزارة بطيخ..
ودي اعلق بس اخاف يقشوني امن الدوله :p
مو بس جذي كل من هب ودب صار مذيع مابقى الا انا بس انا ماانفع اخورها وصريحه بزود يومين بالكثير و مفنشيني خخخ..
لا وع كثرتهم برامج مبيوقه ومكرره و ماكو اعداد وهواش واثارة الطائفيه والفتنه مع جرعات من الملاغه اللي ماتنبلع ..
خخخخ ..
مره تحجيت عن المذيعات هالمره بتكلم عن اسوء وافضل مذيع ومذيعه ..
الاسوء..
استغفرالله يعني ع شنو صايرين مذيعين مادري لاستايل ولا قدره اعلاميه وماكو مؤهلات تساعد حتى نبرة الحس ما تنفع ..
عيل مذيعه تقدم واهي ماسكه ورقه a4و تقرا منها حتى اذاعة المدرسه ماسوها :\
الافضل :
ماشاءالله متمكن ومتوفره فيها الموهلات الاعلاميه من سرعة بديهة والقاء وينفع بمختلف البرامج سواء الحواريه او المسابقات ..
هم متمكنه القاءجيد وسرعة بديهة وتفكيره زين حسب اللي شفته ببرامجها ..
وصلنا للطامه الكبر المسلسلات ..
سوال يطرح نفسه اهي الرقابة خلت كل شي ويت للبلوقات خل يشوفون المسلسلات تستخف بعقليه المشاهد لانص ولا حوار والاهم ماكو واقعيه ولا منطق وتشوه صورتنا برا..
فطلع لنا النايف مادري الراشد اللي اهو بتاع كلو بالمسلسل بيكمل مسيرتها الظاهر ..
وحتى لو المسلسل حلو احداثه بالكثير10 حلقات بس لازم نمغط الاحداث ونحشيها سوالف بايخ وننسى المنطق ونختمها بشي خيالي سخيف ..
باختصار ليش كل هذا !!!